  Майя Бывальцева Кӧснуналэ, 26-тӥ гудырикошконэ, уйшорысен Удмуртиын Кам но Буй шуръёс вамен выжъёс вылтӥ потэм понна дун басьтыны кутскозы. Кызьы ивортӥз компания-концессионер — «РИК» огазеяськон, тыриськыны луоз коньдонэн но, банк картаен, но (Visa, Master Card, МИР, Union Pay, Амех). Пичи машинаос понна Кам вамен выж вылтӥ потонлэн дуныз 250 манет но Буй вамен 80 манет луоз. Тодэ вайытом, Кам но Буй шуръёс вамен выжъёс вылтӥ потон понна дунъёсты пӧсьтолэзь пумын шараязы. Со сяна, нырысетӥ кык толэзьёс ӵоже дун басьтэм бере Камбарка ёросын улӥсьёслы, кин Сарапулэ ялан ветлоно луэ, капчиятонъёс сётозы, озьы соос ӧжытгес тырыны быгатозы. Выжъёсты быдэсак усьтыны чакламын 2017-тӥ арын куарусён кутсконын. Ватсалом, Кам шур вамен 1 иськемлэсь кузьгес выж Тарасовоысь паромен выжон интылэсь кӧня ке уллапалазгес интыяськемын. Кыкетӥез (200 метр) — Буй шур вамен Камбаркаысь Башкортостанэ нуэ. Выль выжъёс Москваысь Уфа пыр Екатеринбургозь сюресэз 269 иськемлы вакчиятыны луонлык сёто. «Кам но Буй шуръёс вамен выжъёсты лэсьтон» сярысь вань иворъёс Тегъёс: Авто Камбарка Удмуртия Камваменвыж  